Un acționar Tesla se ia la trântă cu Musk. Afaceristul, acuzat că a făcut miliarde de dolari pe baza unor informații nepublice
Un acționar al producătorului american de mașini electrice Tesla Inc l-a dat în judecată pe directorul general, Elon Musk, joi, 30 mai. Dosarul se concentrează pe acuzații conform cărora Musk a vândut acțiuni Tesla în valoare de 7,5 miliarde de dolari în momentul în care a aflat că scade cererea pentru mașinile companiei, realizând un profit de circa trei miliarde de dolari.